Kniha slovenskej autorky Nicol Hochholczerovej z longlistu Ceny Anasoft litera Táto izba sa nedá zjesť (KK Bagala 2021) je v niektorých kníhkupectvách už vypredaná. Titul, ktorý sa porota stiahla z nominácií na študentskú literárnu Cenu René, je nateraz dočasne nedostupný v sieťach Martinus aj Artforum.
Pripravuje sa však jej dotlač a v knižnej ponuke by sa mala opäť objaviť najneskôr začiatkom augusta.
Autorka vo svojom prozaickom debute opisuje sexuálne zneužívanie dvanásťročnej školáčky jej päťdesiatročným učiteľom kreslenia. Po vyhlásení jej nominácie sa na sponzora literárnej ceny obrátila jedna pedagogička a upozornila na možné riziko pri distribúcii knihy do škôl.
Hochholczerovej kniha totiž obsahuje aj časti explicitne opisujúce sexuálny styk. Porotcovia po dlhej diskusii napokon jej nomináciu na Cenu René stiahli.
Spoločnosť Anasoft odmietla, že by v tomto prípade išlo z ich strany o cenzúru. "Poukázali sme iba na to, že sa nepohybujeme len na poli literatúry, ale aj na poli vzdelávania a výchovy," uviedol zástupca sponzora Michal Hrabovčák.
Na protest proti rozhodnutiu poroty stiahol novinár a autor žánrovej literatúry z kriminálneho a politického a prostredia Arpád Soltész aj nomináciu svojej knihy Zlodej (Ikar, 2021).
Po tom, keď prakticky zostali nominované len tri tituly z piatich, porotcovia stredoškolákom odporúčajú, aby v 6. ročníku Ceny René vybrané knihy nehodnotili.
Tohtoročný neformálny víťaz študentskej ceny je však už viac-menej jasný.
Literárne noviny sú mediálnym partnerom Ceny Anasoft litera 2022
POZRITE SI ĎALŠIE SPRÁVY
- Michel Houellebecq si zahrá v pornograficky ladenom videu umeleckej skupiny
- Spisovateľku Kristu Bendovú si Slovensko pripomína euromincou aj poštovou známkou
- Laureáti Ceny Nadácie Tatra banky za umenie 2022 si prevzali bronzové sošky Múzy
- Ruský zákonodarca chce zo školských osnov vyradiť Solženicynove Súostrovie Gulag
- Novoročné Knihotaxi si môžu Bratislavčania objednávať až do konca januára
- Vandali zdemolovali malé bratislavské kníhkupectvo, podľa majiteľky útočila Antifa
- Ruské kníhkupectva preventívne ponúkajú diela niektorých spisovateľov len zabalené
- Novela Nicol Hochholczerovej Táto izba sa nedá zjesť vyjde aj poľskom preklade
- Vo veku 95 rokov zomrela talianská filmová herečka a fotografka Gina Lollobrigida
- Islamská náboženská organizácia zažalovala spisovateľa Michela Houellebecqa
- Vo veku 94 rokov zomrel britský novinár, historik a spisovateľ Paul Johnson
- Nemci si v uplynulom roku kupovali menej kníh, stúpol však ich záujem o beletriu